Bummi

Bummi er tittelen på et tidsskrift som ble utgitt i Øst-Tyskland (DDR) for barn i barnehagealderen. «Bummi» er også navnet på bladets hovedfigur, en gul teddybjørn som går på to bein, som var tegnet av Ingeborg Meyer-Rey.

Det første nummeret av Bummi ble utgitt 15. februar 1957 i DDR, og bladet kom deretter ut én gang i måneden. 

Fra 1965 kom bladet ut hver fjortende dag, og kostet 0,25 mark. Magasinet ble offisielt utgitt og støttet av den sentrale organisasjonen til Freie Deutsche Jugend (FDJ), og målgruppen var barn i alderen 3 til 6 år.

Sangen «Bummilied» 
Bladets mangeårige sjefsredaktør Ursula Werner-Böhnke skrev teksten til en egen sang med tittelen «Bummilied» (norsk oversettelse: «Bummi-sangen»), som Hans Naumilkat komponerte melodien til. Sangen ble en kjent barnesang i DDR.

Prisen «Goldene Kindersonne» 

 

På begynnelsen av 1970-tallet introduserte magasinet «Goldene Kindersonne» (omtrentlig norsk oversettelse: «Gylden barnesol»). Dette var en pris som barna kunne klippe ut av bladet og gi til en person de selv syntes fortjente den.

Barn som skrev inn til redaksjonen for å dele ut en «Goldene Kindersonne-Pris» kunne få et standardisert, men håndsignert takkebrev fra en av de kjente kunstnerne og forfatterne som arbeidet for bladet.

Bilaget «Mein klitzekleines Märchenbuch» 

 

I flere tiår har bladet også gitt ut bilaget «Mein klitzekleines Märchenbuch» (norsk oversettelse: «Min bittelille eventyrbok»). Bilaget bestod av en side som måtte klippes ut av bladet, settes i riktig rekkefølge og til slutt kobles til. Disse bilagene har blitt ettertraktede som samleobjekter.

Referanser

Eksterne lenker 

Bummi Hjemmeside

 Bummi på plattformen DDR-Comics.de

 Bummi i DDR-Museum

Artikkel om Bummi-utstillingen i Rochow-Museum Reckahn; 2017

Tysklands lengstlevende barnemagasin „Bummi“ fyller 50 år

Tyske tidsskrifter
Publikasjoner etablert i 1957